open-index/open-wikipedia-markdown huggingface dataset:
Երկար երջանկությունից հետո (ֆիլմ)

**«Երկար երջանկությունից հետո»** *(, նաև հայտնի է *'Հետո. 4-րդ գլուխ****')'', 2022 թվականի ռեժիսոր Քաստիլ Լենդոնի ամերիկյան մելոդրամա։ Հիմնված է 2015 թվականի Աննա Թոդդի համանուն վեպի վրա։ Սա «Հետո» ֆիլմի շարքից թվով չորրորդ է, որը կազմված է «Հետո», «Վեճից Հետո», «Անկումից հետո» ֆիլմերից։ Ֆիլմում նկարահանվել են Ջոզեֆին Լենգֆորդը (Տեսսա Յանգ) և Հիրո Ֆայնս Թիֆինը (Հարդին Սքոթ)։

Ֆիլմի համաշխարհային պրեմիերան տեղի է ունեցել 2022 թվականի օգոստոսի 10-ին Լոնդոնում, Ռուսաստանում՝ օգոստոսի 25-ին, իսկ ԱՄՆ-ի կինոթատրոններում այն ցուցադրվել է 2022 թվականի սեպտեմբերի 7-ին։ Շրունակությունը՝ «Ընդմիշտ հետո»-ն, այս պահին գտնվում է նկարահանումների փուլում։ Այն կցուցադրվի 2023 թվականին։

## Սյուժե
Անցյալի գիտակցումը ցնցում է Հարդինի անթափանց դեմքը մինչև հոգու խորքը, իսկ Տեսսան անձնական ողբերգություն է ապրում։ Բացի այն, որ զույգը հաղթահարում է իրենց դժվարությունները, նրանց հարաբերությունները գտնվում են ոչնչացման եզրին։ Բացահայտվում է յուրաքանչյուրի ընտանիքի մասին փաստեր՝ որոնք այնքան էլ չեն տարբերվում միմյանցից։ Տեսսան այլևս այնպիսին չէր, ինչպես առաջ՝ բարեհամբյուր, հասարակ և լավը, իսկ Հարդինը ոչ կոպիտ, և ոչ քմահաճ տղա է, ում Տեսսան սիրահարվել էր ի սկզբանե։

## Դերերում
* Հիրո Ֆայնս Թիֆին - Հարդին Սկոտ
* Ջոզեֆին Լենգֆորդ - Տեսսա Յանգ
* Լուիզ Լոմբարդ - Տրիշ Դենիելս
* Կարտեր Ջենկինս - Ռոբերտ
* Ռոբ Էսթես - Քեն Սկոտ
* Չանս Պերդոմո - Լենդոն
* Միրա Սորվինո - Քերոլ Յանգ
* Արիել Քեբել - Քիմբերլի
* Սթիվեն Մոյեր - Վենս
* Ֆրենսիս Թերներ - Կարեն
* Կիանա Մադեյրա - Նոռա
* Անտոն Կոտաս - Սմիթ
* Ռայան Օլ - Ջո
* Թոսին Թոմսոն - Ջանին

## Արտադրություն
2020 թվականի սեպտեմբերի սկզբին Ջոզեֆին Լենգֆորդը և Հիրո Ֆայնս Թիֆինը հայտարարել էին, որ արտադրության մեջ են գործարկվել դրանշիզայի երրորդ և չորրորդ մասերը։

Հոկտեմբերին ԶԼՄ-ներում տեղեկություն հայտնվեց, որ երրորդ և չորրորդ ֆիլմերի հիմնական դերասանական կազմին կմիանան Սթիվեն Մոյերը և «Օսկար» մրցանակի դափնեկիր Սորվինոն։ Հայտնի է դարձել, որ ֆրանշիզայում դերեր են ստացել Չանս Պերդոմոն և Արիել Քեբելը, ինչպես նաև Ֆրենսիս Թըրները և Կիանա Մադեյրան։ Երրորդ և չորրորդ ֆիլմերի ռեժիսորը Կաստիլո Լանդոնն է։ Նկարների սցենարիստը Շերոն Սոբոյլն է՝ «Վեճից հետո»։

## Շարունակություն
2022 թվականի օգոստոսին հայտարարվել է, որ սկսվել է առեղծվածային «Երկար և երջանիկից հետո» ֆիլմի նկարահանումները։ Թեև քիչ բան է բացահայտվել, սակայն նշվել է, որ հիմնական լուսանկարները վերջերս ավարտվել են, և որ պաշտոնական անվանումը կլինի «Ընդմիշտ հետո»։ Լենգֆորդը և Ֆայնս Թիֆինը կվերադառնան իրենց նախկին դերերին՝ Տեսսա Յանգի և Հարդին Սքոթի համապատասխանաբար դերերին։ Ենթադրվում է, որ դա կլինի շարքի հինգերորդ ֆիլմը։

## Ծանոթագրություններ

## Արտաքին հղումներ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Թալինը և ընկերները

thumb|Թալինը և ընկերները Երևանում
**Թալինը և ընկերները** (), ամերիկահայ խումբ է, որն առավել հայտնի է իր մանկական երաժշտությամբ։ Այն ներառում է Թալին Բեսոսին և նրա ընկերներին՝ Ծաղրածուին, Նապիկին և Փիսոյին։ Ալեքս Բեսոսը խմբի երգերի հեղինակն է, պրոդյուսերը և գործադիր տնօրենը։ Թալինի ամենահայտնի երգերն են՝ «Իմ գնդակը», «Ձկնիկը» և «Փիսոյի պարը»։

Նրանք մեծ դեր են խաղացել 1990-ականների սկզբից ամբողջ աշխարհում երեխաների հայերեն լեզվի հմտությունները զարգացնելու գործում։

## Պատմություն
Խմբի հիմնադիրներն ու ստեղծողները Թալին և Ալեքս Բեսոսներն են, որոնք բնակվում են Կալիֆորնիայի Գլենդել քաղաքում։ Թալինը ծնվել է Բեյրութում և 15 տարեկանում տեղափոխվել ԱՄՆ։ 1993 թվականին Թալինը, ով նախակրթության ոլորտում բակալավրի կոչում ունի, և Ալեքսը վարձակալեցին փոքրիկ ստուդիա և թողարկեցին իրենց առաջին ձայնասկավառակը, որը կոչվում էր «Հինգ փոքրիկ թաթիկներ», որը ներառում էր հայկական ավանդական երգեր նրանց մանկությունից և օրիգինալ երգեր։ 1994 թվականին նրանք թողարկեցին իրենց երկրորդ ձայնասկավառակը։ Թալինն ու ընկերները սկսեցին ավելի մեծ ժողովրդականություն ձեռք բերել, երբ թողարկեցին իրենց առաջին «Let’s Sing & Dance» DVD-ն։ Նրանց առաջին վճարովի համերգը տեղի է ունեցել 2003 թվականին՝ Նյու Ջերսիում։ Նրանք իրենց առաջին Սուրբ Ծննդյան մանկական համերգը ներկայացրել են 2003 թվականին՝ Գլենդելի «Ալեքս» թատրոնում։ Նրանց առաջին միջազգային ելույթը կայացել է 2004 թվականին՝ Կանադայում։ Այդ ժամանակից ի վեր նրանք ելույթ են ունեցել 12 երկրներում, այդ թվում՝ Արգենտինայում, Հայաստանում, Արցախում, Ավստրալիայում, Կիպրոսում, Ֆրանսիայում, Քուվեյթում, Լիբանանում, Միացյալ Թագավորությունում, Սիրիայում, Թուրքիայում, Արաբական Միացյալ Էմիրություններում և Ուրուգվայում։

Այժմ նրանց սկավառակագրությունը բաղկացած է 5 DVD-ից և 11 CD-ից։ Թալինի ու ընկերների հոլովակները ներառում են դասեր տարբեր թեմաներով, այդ թվում՝ կենդանիների, հայոց այբուբենի և հայ լինելու մասին։ Օրական կտրվածքով նրանց YouTube ալիքի տեսանյութերը ունենում են ավելի քան 20,000 դիտում։

2012 թվականին «Կանայք բիզնեսում» մրցանակաբաշխության արդյունքներով Թալինը ճանաչվել է նահանգի 30 բացառիկ գործարար կանանցից մեկը։

## Աղբյուրներ

## Արտաքին հղումներ
* Taline and Friends
* Taline and Friends YouTube ալիքը
* The entertainer, By Joyce Rudolph, Los Angeles Times, Jan. 6, 2007

Կատեգորիա:Ամերիկահայ երաժիշտներ
Կատեգորիա:Ամերիկահայ երգիչներ
Tarsier Studios

**Tarsier Studios**, շվեդական ընկերությունը, որը զբաղվում է համակարգչային խաղերի մշակմամբ, տեղակայված է Մալմյո քաղաքում։

## Պատմություն
Ընկերությունը հիմնադրվել է 2004 թվականին *Team Tarsier* անունով, սակայն հետագայում անունը կրել է որոշակի փոփոխություններ դառնալով՝ Tarsier Studios։ 2010 թվականին ստուդիան պայմանագիր կնքեց Sony Interactive Entertainment-ի հետ, նոր չցուցադրված նախագծի համար։ 2014 թվականի մայիսի 19-ին Tarsier Studios-ը հայտարարեց, որ աշխատանքներ է կատարում PlayStation 4-ի համար նախատեսված և *Hunger* անվանումը կրող խաղի վրա։ Խաղի անվանումը հետագայում փոփոխվեց դառնալով՝ Little Nightmares։ Խաղը թողարկվեց Windows, PlayStation 4, Xbox One և Nintendo Switch համակարգերի համար, որպես հրատարակիչ հանդես եկավ Bandai Namco Entertainment ընկերությունը։

2019 թվականի դեկտեմբերի 20-ին հայտարարվեց, որ Embracer Group-ը ձեռք է բերել Tarsier Studios-ը։

## Խաղերի ցանկ

## Ծանոթագրություններ

Կատեգորիա:Խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Թերեզա Մարինովա

**Թերեզա Մոնչևա Մարինովա** (. ), բուլղար թեթևաթլետուհի, 2000 թվականին Սեուլում կայացած ամառային օլիմպիական խաղերի չեմպիոնուհի, աղջիկների եռացատկի համաշխարհային ռեկորդի հեղինակ։ Հասակը՝ 170 սմ։ Մարզիչ՝ Խրիստո Մարկով։

Մարինովան եռացատկի մրցումների  ոսկե մեդալներ է նվաճել նաև թեթև աթլետիկայի աշխարհի 2001 թ. և Եվրոպայի 2002 թ. մարզադահլիճային առաջնություններում, այդ նուն տարիների բացօթյա առաջնություններում էլ արժանացել է բրոնզե մեդալների։ Բացի այդ, երեքական անգամ հաղթող է հռչակվել Բուլղարիայի թեթև աթլետիկայի բացօթյա (1995, 1996, 2003) ու մարզադահլիճային առաջնությունների (1996, 1999, 2006) եռացատկի, մեկական անգամ՝ հեռացատկի (թե՛ մարզադահլիճում և թե՛ բացօթյա՝ 2000 թվականին) մրցումներում։ 6 ոսկե մեդալ էլ նվաճել է Բալկանների թեթև աթլետիկայի բացօթյա ու մարզադահլիճային առաջնություններում։

Թերեզա Մարինովան մարզական ակտիվ գործունեությունը դադարեցրել է Պեկինի 2008 թ. ամառային օլիմպիական խաղերի նախօրյակին։ 2011 թվականի փետրվարի 1-ին դուստր է ունեցել։ 2012 թվականից աշխատել է Բուլղարիայի սպորտի ազգային ակադեմիայում որպես թեթև աթլետիկայի մարզիչ, այդ նույն տարվա ամռանից աշխատել է նաև որպես Բուլղարիայի ազգային հեռուստատեսության հաղորդավարուհի և մարզական մեկնաբան։ 2012 թ. դեկտեմբերի 22-ին տղա զավակ է ունեցել։

Նա թեթև աթլետիկայի սեփական դպրոց է բացել, յուրաքանչյուր տարի  կազմակերպում է «Թերեզա Մարինովան և բարեկամները» խորագիրը կրող մարզական տոնահանդես, որին մասնակցում են 6-12 տարեկան մանուկները։

## Նվաճումներ
### Հեռացատկ

### Եռացատկ

## Լավագույն արդյունքները
### Բացօթյա մրցումներում
* Վազք 100 մետր — 11,7 վրկ., 1 հունվարի 1996 թվական
* Հեռացատկ — 6,46 մ, 2 հուլիսի 2000 թվական, Կավալա, Հունաստան
* Եռացատկ — 15,20 մ, 24 սեպտեմբերի 2000 թվական, Սիդնեյ, Ավստրալիա

### Մարզադահլիճում
* Հեռացատկ — 6,53 մ, 9 փետրվարի 2002 թվական, Սոֆիա, Բուլղարիա
* Եռացատկ — 14,91 մ, 11 մարտի 2001 թվական, Լիսաբոն, Պորտուգալիա

## Մեծարանք
*Բուլղարիայի «Տարվա մարզիկ» - 2000

## Ծանոթագրություններ

## Արտաքին հղումներ
* Թերեզա Մարինովայի պաշտոնական կայքէջը
* Тереза Маринова на сайте ИААФ
* ''Triple jumper Tereza Marinova retires'', Meldung von CBC, 3. Juli 2008 (Seite nicht mehr online)

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Բնօրինակում անաղբյուր հոդվածներ
Կատեգորիա:Բուլղարացի կին մարզիկներ
Կատեգորիա:Բուլղարացի օլիմպիական չեմպիոններ
Կատեգորիա:Եռացատկորդներ
Կատեգորիա:Հեռացատկորդներ
Կատեգորիա:Օլիմպիական չեմպիոններ
Տարոն Անդրեասյան

**Տարոն Հարությունի Անդրեասյան** (), հայ զինվորական, 44-օրյա պատերազմի մասնակից։

## Կենսագրություն
Ծնվել է 1993 թվականի դեկտեմբերի 23-ին Արարատի մարզի Մխչյան գյուղում։ Հայրը՝ Հարությունը Արցախյան ազատամարտի մասնակից է, մայրն է՝ Թամարան։ Ունի կրտսեր եղբայր։

### 44-օրյա պատերազմ
Պատերազմի լուրը լսելով՝ Ռուսաստանի Կրասնոդար քաղաքում գտնվող Տարոն Անդրեասյանը վերադառնում է Հայաստան ու սեփական ցանկությամբ կամավորագրվում և մասնակցում է Արցախյան 44-օրյա պատերազմին։ Մարտական գործողությունների մեկնել է հոկտեմբերի 21-ին։ Մարտական ընկերներից մեկը նշում է, որ Տարոնը եղել է իրենց վաշտի հրամանատար և երբ Սանասարից նահանջի հրաման են տվել, նա չի նահանջել և գնացել է առաջ։ Նրա համագյուղացին նշում է, որ զոհվելու օրը Տարոն Անդրեասյանը զանգում է հորն ու ասում, որ շրջափակման մեջ է ընկել, սակայն գերի չի հանձնվելու՝ նռնակով պայթեցնելու է իրեն։

2022 թվականի սեպտեմբերի 6-ից համացանցում շրջանառության մեջ է դրվում մի տեսանյութ, որում երևացող երիտասարդը հայտնվել էր շրջափակման մեջ ու փոխարեն հանձնվելուն՝ նախահարձակ էր եղել և զոհվել մարտի ժամանակ։ Հետագայում պարզ է դառնում, որ տեսանյութում երևացող և ադրբեջանցիներին «վախկոտ» անվանող կամավորականը՝ ըստ Ադրբեջանում գտնվող հայ ռազմագերիների շահերի ներկայացուցիչ, փաստաբան Սիրանուշ Սահակյանի՝ Տարոն Անդրեասյանն է։

## Ընտանիք
Տարոնի կրտսեր եղբայրը ազատոճային ըմբշամարտիկ Արման Անդրեասյանն է։ 2024 թվականի փետրվարի 17-ին նա դարձել է մեծահասակների Եվրոպայի չեմպիոն և իր հաղթանակը նվիրել զոհված եղբորը։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կատեգորիա:Հայ ազատամարտիկներ
Eidos Montreal

**Eidos Montreal**, կանադական ստուդիա, որը զբազվում է համակարգչային խաղերի մշակմամբ, համարվում է Embracer Group ընկերության ստուդիաներից մեկը։

## Պատմություն
Ստուդաին հիմնադրվել 2007 թվականին Eidos Interactive ընկերության կողմից։ Հիմնադիր Ստփֆան դ՛Աստի խոսքերով, Eidos Montreal-ը մնացած ստուդիաներից տարբերվում է քիչ աշխատակիցների թվով (մինչև 350 մարդ)։

Ստուդիայի առաջին խաղը՝ Deus Ex: Human Revolution թողարկվեց 2011 թվականին։ 2009 թվականին ստուդաին սկսել աշխատել Thief խաղի չորրորդ մասի վրա։ Խաղը թողարկվեց 2014 թվականի փետրվարին, PlayStation 4, Xbox One, PlayStation 3, XBox 360 և PC համակարգերի համար։

2009 թվականի ապրիլին Eidos Montreal-ը գնվեց ճապոնական խոշոր ընկերություն՝ Square Enix-ի կողմից, և վերակազմավորումից հետո, դարձավ ընկերության եվրոպական մասաճյուղի՝ Square Enix Europe մաս։ Սրա հետ մեկ տեղ, ընկերության մոնրեալական մասաճյուղը շարունակեց պահպանել իր անվանումը և թողարկել խաղեր Eidos բրեդի ներքո։ Ստուդիայում աշխատում էր 350 մարդ։

2014 թվականի դեկտեմբերի 4-ին ընկերությունը ներկայացրեց իր նոր խաղային շարժիչը՝ Dawn Engine, որը համարվում է Glacier Engine 2 շարժիչի փոփոխված տարբերակը։ Dawn Engine թողարկվեցին՝ Deus Ex: Mankind Divided (2016) և Marvel’s Guardians of the Galaxy (2021) խաղերը։ 2022 թվականին ստուդիան հրաժարվեց սեփական շարժիչից, օգտագործելով Unreal Engine 5։

Eidos Montreal համագործակցում էր նաև Square Enix այն ստուդիանների հետ։ Այսպիսով, Crystal Dynamics-ի հետ միասին թողարկեց Rise of the Tomb Raider (2015), Shadow of the Tomb Raider (2018) և Marvel’s Avengers (2020) խաղերը։

2022 թվականի մայիսի 2-ին հայտարարվեց, որ Embracer Group ձեռք է բերել 3 ստուդիաներ (Crystal Dynamics, Eidos Montreal և Square Enix Montreal) և որոշ խաղերի իրավունքները։ Սակայն Square Enix դեռ շարունակելու էր հրատարակել իր խաղաշարքերից՝ Just Cause և Life is Strange։ Գործարքի ընդհանուր արժեքը կազմեց՝ 300 մլն դոլար։ Գնման պահին Eidos Montreal-ը աշխատում էր չցուցադրված նախագծի վրա, որ աշխատում էր  Unreal Engine 5 շարժիչով։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Lift me up (երգ)

**«Left Me Up»** (), բարբադոսցի երգչուհի Ռիհաննայի ձայնագրած սինգլը։ Ստեղծագործությունը 2022 թվականի հոկտեմբերի 28-ին ներկայացրել են *Westbury Road* և *Roc Nation* ընկերությունները՝ որպես սուպերհերոսների մասին «Սև հովազ։ Հավերժ Վականդա» (2022) ֆիլմի սաունդթրեքների ալբոմի գլխավոր սինգլ։

Երգը հայտնի է նրանով, որ Ռիհաննայի առաջին անհատական երաժշտական աշխատանքն է 2016 թվականի *[[Anti]]* ստուդիական ալբոմի թողարկումից հետո և առաջին աշխատանքն է երկուսուկես տարվա ընթացքում։

## Տեսահոլովակ
Երգի երաժշտական տեսահոլովակը ներկայացվել է 2022 թվականի հոկտեմբերի 28-ին, Ռիհաննայի յություբյան պաշտոնական ալիքում։ Հոլովակի ռեժիսորը եղել է Օթեմ Դյուրալդը։ Տեսահոլովակում Ռիհաննան է լողափում, որն ընդհատվում է ֆիլմից կադրերով։

## Ստեղծագործությունների ցանկ

## Ծանոթագրություններ

Կատեգորիա:2022 սինգլներ
Կատեգորիա:Ռիհաննայի երգեր
Կատեգորիա:Սաունդթրեքներ
Ուղղի անկյունային գործակից

**Ուղղի անկյունային գործակից**, ուղղի զառիվայր կամ զառիվեր լինելու չափում։ Նկարագրում է գծի և՛ ուղղությունը, և՛ թեքությունը։
alt=Ուղղի անկյունային գործակից|մինի|Ուղղի անկյունային գործակից
Մաթեմատիկորեն անկյունային գործակիցը սահմանվում է որպես y-ի և x-ի փոփոխության քանորդ։ Հաճախ նշվում է m տառով։

Ուղղի գծային հավասարման մեջ «y = mx + b», m-ը անկյունային գործակիցն է, իսկ b-ն այն կետն է, ոտեղ գիծը հատում է y առանցքը (0, b)։

Ուղղի անկյունային գործակիցը հաշվարկվում է՝ գտնելով «ուղղահայաց փոփոխության» և «հորիզոնական փոփոխության» հարաբերակցությունը գծի ցանկացած երկու տարբեր կետերի միջև։

Ուղղի անկյունային գործակիցը չափվում է բացարձակ արժեքով և ցույց է տալիս գծի ուղղությունը, որը կա՛մ աճում է, կա՛մ նվազում, կա՛մ հորիզոնական է, կա՛մ ուղղահայաց։

* Գիծը աճում է, եթե այն բարձրանում է ձախից աջ։ Անկյունային գորակիցը դրական է, այսինքն՝ {\displaystyle m>0}:
* Գիծը նվազում է, եթե այն իջնում է ձախից աջ։ Անկյունային գործակիցը բացասական է, այսինքն՝ {\displaystyle m:
* Եթե գիծը հորիզոնական է, ապա անկյունային գործակիցը զրո է։
* Եթե գիծն ուղղահայաց է, ապա անկյունային գործակիցն անորոշ է։

Մաթեմատիկայում ուղիղի անկյունային գործակիցը հավասար է
:m = \frac{\Delta y}{\Delta x} = \frac{\text{Ուղղաձիգ} \, \text{աճ} }{\text{Հորիզոնական} \, \text{աճ} }

Եռանկյունաչափության մեջ գծի m անկյունային գործակիցը կապված է նրա θ անկյան հետ շոշափող ֆունկցիայի միջոցով։
:m = \tan (\theta)

Այսպիսով, 45° բարձրացող գիծը ունի +1 անկյունային գործակից, իսկ 45° անկման գիծը՝ −1:

## Սահմանում
Ուղղի անկյունային գործակիցը սովորաբար ներկայացված է m տառով և սահմանվում է որպես y կոորդինատի փոփոխություն՝ բաժանված x կոորդինատի համապատասխան փոփոխությամբ։ Տրված երկու կետից {\displaystyle (x_{1},y_{1})} և (x_2,y_2), x-ի փոփոխությունն է x_2-x_1(վազքը), մինչդեռ y-ի փոփոխությունը y_2-y_1 է։

Սա նկարագրվում է հետևյալ հավասարմամբ.
:m = \frac{\Delta y}{\Delta x} = \frac{\text{Ուղղաձիգ} \, \text{աճ} }{\text{հորիզոնական} \, \text{աճ} } = {\displaystyle {\frac {y_{2}-y_{1}}{x_{2}-x_{1}}}.}

(Հունարեն դելտա տառը՝ Δ, մաթեմատիկայի մեջ նշանակում է «տարբերություն» կամ «փոփոխություն»:)

Երբ գիծն ուղղահայաց է, այդ գծի անկյունային գործակիցն անորոշ է, քանի որ հորիզոնական աճը 0 է (Բաժանում զրոյի վրա)

## Ծանոթագրություններ

Կատեգորիա:Վերլուծական երկրաչափություն
I Like You (A Happier Song)

«**I Like You (A Happier Song)**», ամերիկացի ռեփեր Post Malone-ի երգը Doja Cat-ի մասնակցությամբ, որը թողարկվել է 2022 թվականի հունիսի 7-ին *Republic* ձայնագրման լեյբլի կողմից՝ որպես Post Malone-ի «Twelve Carat Toothache» չորրորդ ստուդիական ալբոմի երրորդ սինգլ։ Երգն զբաղեցրել է Billboard Hot 100 ամերիկյան հիթ-շքերթի իններորդ հորիզոնականը՝ դառնալով Malone-ի տասնմեկերորդ հիթը լավագույն տասնյակում և 6-րդը Doja Cat-ի համար։

## Արձագանքներ
*[[MusicOMH]]*-ից Բեն Դևլինը բարձր է գնահատել Post Malone-ի և Doja Cat-ի համագործակցությունն («քիմիան») այս երգում։ Ընդհակառակը, *Clash* ամսագրից Ռոբին Մյուրեյն ասել է, որ «Doja Cat-ը, թվում է, իզուր է ժամանակ վատնել «I Like You (A Happier Song)» երգի վրա»։

## Կոմերցիոն հաջողություն
2022 թվականի հունիսի 13-ին երգն ընդգրկվել է ամերիկյան Billboard Hot 100 հիթ-շքերթի իններորդ հորիզոնականում՝ դառնալով Malone-ի տասնմեկերորդ հիթը top-10-ում և վեցերորդը Doja Cat-ի համար։

## Երաժշտական տեսահոլովակ
Երգի երաժշտական տեսահոլովակը, որը  նկարահանել է ռեժիսոր *child*-ը, թողարկվել է 2022 թվականի հունիսի 26-ին YouTube-ում։ Post Malone-ը պատկերված է որպես նկարիչ, իսկ Դոջան՝ նրան ոգեշնչող Մուսա։ Post Malone-ն նկարչի դերում աշխատում է արվեստի գործի վրա Վան Գոգի «Ծաղկող նուշ» նկարը հիշեցնող պաստառներով շրջապատված ստուդիայում։ Ինչ-որ պահի նա տեղափոխվում է իր նկարչության աշխարհ՝ ծաղիկներով լի դաշտ, որտեղ Դոջան ծառայում է որպես ոգեշնչման աղբյուր և ասում է իր խոսքերը։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Post Malone-ի երգեր
Փոթոոոոոոոո (Փըթեյթոս)

**Փոթոոոոոոոո** (, 1773 - նոյեմբեր 1800), 18-րդ դարի ազնվացեղ արշավաձի, որը հաղթել է ավելի քան 30 մրցավազքում և առաջ անցել իր ժամանակի հայտնի ձիարշավային ձիերից։ Մրցարշավային տարիներից հետո շարունակել է զուգավորվել և բազմաթիվ սերունդներ է տվել, որոնք նույնպես մասնակցել են մրցարշավների և դարձել են Էփսոմի դերբիի () հաղթողներ։ Փոթոոոոոոոոն առավել հայտնի է իր անվան արտասովոր ուղղագրությամբ, որն արտասանվում է «Փըթեյթոս»՝ բառացի կարտոֆիլ։

## Նախապատմություն
Փոթոոոոոոոո (նաև տարբեր աղբյուրներում գրված է Pot-8-Os, Pot8Os, Pot8O's կամ Pot 8 Os) շագանակագույն քուռակ էր, որին 1773 թվականին բուծել է Աբինգդոնի 4-րդ կոմս Ուիլոբի Բերտը։ Նա Սպորտմիսթրեսից ) ծնված առաջին քուռակն է եղել։ Հայրը եղել է անպարտելի Էքլիփսը ()։

Նրա անվան ծագումն ունի մի քանի տարբեր վարկածներ։ Ամենատարածվածի համաձայն՝ Բերտը մտադրվել է երիտասարդ քուռակին անվանել «Կարտոֆիլ» (Փըթեյթոս) և ախոռապանին հանձնարարել է անունը գրել մսուրի վրա։ Ախոռապանը անունը գրել է «Փոթոոոոոոոո» (Pot, որին հաջորդում է ութ «o», անգլերեն բառախաղ է՝ «էյթ»-ը ութ է նշանակում), որն այնքան է զվարճացրել Բերտին, որ նա ընդունել է այդ  ուղղագրությունը։ Հետագայում այս անվան այլ գրանցողներ օգտագործել են մի շարք ուղղագրություններ, որոնք արտացոլում են «Փըթեյթոս» բառի վերանայված արտասանությունը։ The Jockey Club-ի առցանց տվյալների բազայում անունը գրված է որպես Pot8O's։ The General Stud Book-ն օգտագործում է Potooooooooo տարբերակը։

Փոթոոոոոոոոն սատկել է 1800 թվականի նոյեմբերին՝ 27 տարեկան հասակում և թաղվել Նապաստակի այգում՝ ծառի տակ։ Մոտ 200 տարի անց, երբ ծառն ընկել է, հայտնաբերվել է նրա կմախքը, որն այժմ ցուցադրվում է Նյումարքեթի Ազգային ձիարշավային թանգարանի Քինգս Յարդ ցուցասրահում։

## Ծանոթագրություններ
Կալամարիա

**Կալամարիա** (, *Port Side*), քաղաք Հունաստանում՝ Էգեյան ծովի Թերմաիկոս ծոցի Սալոնիկի ծովախորշի ափին, Միկրո Էմվոլո հրվանդանում, ծովի մակերևույթից մոտավորապես 35 մետր բարձրության վրա։  նույնանուն համայնքի վարչական կենտրոնն է, Սալոնիկի հարավային արվարձանը. ընկած է այդ քաղաքի գործարար կենտրոնից 7 կիլոմետր դեպի հարավ-արևելք։ Ամենախտաբնակ արվարձաններից մեկն է Հունաստանում. բնակչության թվաքանակը 2011 թվականի տվյալներով եղել է 91.518: Զբաղեցնում է 6,401 քառակուսի կիլոմետր տարածք։ Բնակչության միջին խտությունը կազմել է 14 260,12 մարդ/կմ2։

## Պատմություն
Քաղաքի ներկայիս տարածքում մարդիկ բնակություն են հաստատել դեռ նախապատմական ժամանակներում։ Նրանց հիմնած բնակավայրի մնացորդները հայտնաբերվել են Միկրո Էմվոլո հրվանդանում։

Կալամարիա անվանումով բնակավայրն առաջին անգամ հիշատակվել է 1083 թվականին։ Բյուզանդական և օտտոմանյան կայսրությունների ժամանակներում տարածքը գերազանցապես անմարդաբնակ է եղել։

Առաջին բնակավայրը հիմնել են 1920-ական թվականների սկզբներին՝ ապաստաններ ստեղծելով թուրքական բռնությունների հետևանքով Վրաստանից ու Փոքր Ասիայից գաղթած հույների համար։ Շուրջ 100 հազար փախստական է տեղավորվել Սալոնիկում ու նրա արվարձաններում։
thumb|Ջարդերի հետևանքով տնազրկված հրեական ընտանիքները հեռանում են Քեմփբելից,որը գտնվել է ներկայիս Կալամարիայի տարածքում։ 1931 թ.
1931 թվականին Հունաստանի ազգային միության գլխավորությամբ հակասեմական խռովություն է բռնկվել ներկայիս Կալամարիայի տարածքում գտնված  Քեմփ Քեմփբելում, որտեղ հրեական կացարանները լրիվ հրդեհվել են, հրեաների շուրջ 500 ընտանիք մնացել է անտուն, մի հրեա էլ զոհվել է։

## Պատմական բնակչություն

## Քույր քաղաքներ
*, Սարանդա
*, Դիմիտրովգրադ
*, Պաֆոս
*, Քլիրուոթեր
*, Լիպտովսկի Միկուլաշ

;Գործընկերություն
Ի համալրումն վերոնշյալի՝ Կալամարիան գործընկերային հարաբերություններ է հաստատել հետևյալ քաղաքների հետ.
*, Սոլնա
*, Ֆոնյոդ

## Պատկերասրահ

Aerial view of Kalamaria, Greece.jpg|
Nea Krini2.JPG|
Thessaloniki from Karabournaki.jpg
Aretsou.jpg
ΘΕΣΣΑΛΟΝΙΚΗ-ΚΑΛΑΜΑΡΙΑ- ΤΟ ΠΑΛΑΤΑΚΙ - panoramio (7).jpg
Apollon Kalamarias' Stadium, Hilis str. - panoramio.jpg



## Ծանոթագրություններ

## Արտաքին հղումներ
*Կալամարիայի համայնքապետարանի կայքէջը (հունարեն/անգլերեն)
*Կալամարիայի մշակութային կայքէջը (հունարեն)
*Կալամարիայի պատմությունը (հունարեն)
*Կալամարիայի մասին (հունարեն) 

Կատեգորիա:Առափնյա բնակավայրեր
Կատեգորիա:Հունաստանի բնակավայրեր
Կատեգորիա:Հունաստանի քաղաքներ
Կատեգորիա:Սալոնիկ
Հիմնարար հայագիտություն

**Հիմնարար հայագիտության,** Հայաստանի գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական անգլալեզու հանդես, հրատարակվում է 2015 թվականից։

## Պատմություն
«Հիմնարար հայագիտությունը» ներառում է ուսումնասիրություններ՝ նվիրված Հայաստանի պատմությանը, պատմական աշխարհագրությանը,  փիլիսոփայությանն ու իրավունքին, ժողովրդագրությանն ու կառավարմանը, հնագիտությանը, լեզվաբանությանը, գրականությանը, քաղաքագիտությանն ու տեղեկատվական անվտանգությանը։ Արդի հայագիտական հիմնախնդիրները լուսաբանող հոդվածներում ուշադրություն է դարձվում նախորդ սերնդի ականավոր հայագետների կողմից գրված, փաստագրական նշանակություն ունեցող հրատարակությունների վրա։
«Հիմնարար հայագիտություն» հանդեսը մեծ հնարավորություններ է տալիս ներկայացնելու հայ և օտարերկրյա հայագետների աշխատությունները, ակադեմիական հետազոտությունների միջոցով վերլուծել առկա խնդիրները և նախանշել ու իրականացնել դրանց լուծումները, ինչպես նաև տեսականորեն հիմնավորել և ներկայացնել առաջիկա ծրագրերը միջազգային մակարդակով։

## Խմբագրական խորհուրդ
Գլխավոր խմբագիրն է Արամ Քոսյանը, գործադիր քարտուղարներ՝ Ռոբերտ Ղազարյան և Մուշեղ Ղահրիյան։

**Հայաստանից**
# Տիգրան Ապիկյան
# Արարատ Աղասյան
# Պավել Ավետիսյան
# Վլադիմիր Հարությունյան
# Հովհաննես Այվազյան
# Վարդան Դևրիկյան
# Ավիկ Իսահակյան
# Վիկտոր Կատվալյան
# Աշոտ Մելքոնյան
# Գևորգ Պողոսյան
# Յուրի Սուվարյան
# Վահան Տեր–Ղևոնդյան
**Արտերկրից**
# Գևորգ Բարդակչյան
# Աննա Սիրինյան
# Ժասմին Դում-Թրագութ

## Ծանոթագրություններ

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական հայագիտական պարբերականներ
Flappy Bird

**Flappy Bird**, բջջային սարքավորումների համար նախատսված խաղ, որը մշակված է վետնամցի ծրագրավորող Դոնգ Նգուենի կողմից, որում խաղացողը պետք է էկրանի հպումների միջոցով ղեկավարի թռչնի թռիչքը անց կացնելով նրան կանաչ խողովակների միջով, առանց խողովակներին դիպչելու։ Խաղը թողարկվել է iOS և Android օպերացիոն համակարգերի համար։

Խաղը թողարկվել է 2013 թվականի մայիսի 24-ին, իսկ արդեն 2014 թվականի սկզբին ստացել է անսպասելի հայտություն։ Խաղը քննադատվեց դժվար խաղային պրոցեսսի, Super mario bros.3 խաղի մեխանիկայի կրկնօրինակման համար, իսկ որոշ քննադատներ համարում էին, որ խաղն առաջացնում է կախվածություն։ 2014 թվականին խաղը դարձավ App Store-ի ամենաշատ ներբեռնված անվճար խաղը։ Այս ընթացքում խաղի հեղինակը վաստակում էր օրական 50000 դոլար գումար, խաղի ներսում առկա գովազդի օգնությամբ։

2014 թվականի փետրվարի 10-ին Flappy Bird խաղը հեղինակի կողմից ջնջվեց App Store և Google Play-ից։ Սրանից հետո, վաճառքում հայտնվեցին բարձր արժեքով սմարթֆոններ, որոնցում արդեն իսկ կար տեղադրված այս խաղը։ Այս դեպքը դրդեց այլ ծրագրավորողների մշակել խաղի տարբերակներ, հույլ ունենալով նույնպես գրանցել խաղի հաջողությունից։

2014 թվականի օգոստոսին Flappy Bird խաղը վերամշակված տարբերակը՝ Flappy Birds Family թողարկվեց, միայն Amazon Fire TV-ի համար։

## Խաղային պրոցեսս
Flappy Bird խաղում գործում է 2D գրաֆիկա։ Խաղի նպատակը կայանում է թռչնի թռիչքը ղեկավարելու մեջ, որը անդադար շարժվում է կանաձ խողովակների միջով։ Խողովակներին դիպչելու դեպքում խաղը ավարտվում է։ Ղեկավարման համար անհրաժեշտ է հպվել էկրանին, որից հետո թռչունը կատարում է դեպի վեր արագացում։ Արագացման բացակայության դեպքում, թռչունը ընկնում է ձգողականության ուժի պատճառով և խաղը նույնպես ավարտվում է։ Միավորները ավելանում են խողովակների միջով ամեն հաջորդ թռիչքի ժամանակ։ Գեյմփյելը չի փոփոխվում ողջ խաղի ընթացքում։

## Մշակում
Flappy Bird խաղը մշակվել է Դոնգ Նգուենի կողմից մի քանի օրվա ընթացքում։ Խաղի գլխավոր հերոսը (թռչունը) մշակվել է 2012 թվականին այլ խաղի համար, որի մշակումը կասեցվել է։ Հեղինակը վստահեցնում է, որ խաղի ցանկացած էտապ ունի անցողիկություն, և որ նա չի ստեղծել այնպիսի խաղը, որը հնարավոր չէ անցնել։

## Թողարկում
Flappy Bird խաղի առաջին տարբերակը թողարկվել է 2013 թվականի մայիսի 24-ին։ Խաղը 2013 թվականի սեպտեմբերին համարարեցվել է iOS 7 օպերացիոն համակարգի համար։ 2014 թվականի հունվարին խաղը գլխավորել է անվճար հավելվածների ցուցակը ամերիկյան և չինական App Store-ում, նույն ամսում բրիտանական App Store-ում խաղը ներկայացվեց ինչպես՝ «նոր Angry Birds»։ 2014 թվականի սկզբին The Verge հրատարակչությունը հայտարարեց, որ հեղինակը օրական վաստակում է 50000 դոլար, բացառապես խաղում առկա գովազդից։

## Կրկնօրինակներ
2014 թվականի փետրվարի 10-ին հեղինակը ջնջեց խաղը App Store և Google Play-ից։ Հետագայում, Forbes ամսագրին տված հարցազրույցի ժամանակ նա նշեց, որ զգում էր իր մեղքի բաժինը այն մարդկանց հանդեպ, ովքեր կախվածության մեջ էին ընկել Flappy Bird խաղից։ Օրիգինալ խաղի հեռացումը, հանգեցրեց Flappy Bird-ի կրկնօրինակների հայտնմանը։ Հեռացումից երկու օր անց, CNET հրատարակչությունը, հայտարարեց, որ այս ընթացքում թողարկվել է Flappy Bird խաղի 7 օրինակ, որոնցից միայն Splashy Fish խաղն է, որ շատ նման է օրիգինալին։

## Ծանոթագրություններ

Կատեգորիա:Բջջային տեխնոլոգիա
Կատեգորիա:Խաղեր
Կատեգորիա:Խաղերի պատմություն
Ջայշանքար Սուբրահմանյամ

**Ջայշանքար Սուբրահմանյամ** (, ), հնդիկ դիվանագետ և քաղաքական գործիչ, Հնդկաստանի արտաքին գործերի նախարար 2019 թվականից։

## Կենսագրություն
### Վաղ տարիներ
Ջայշանքար Սուբրահմանյամը ծնվել է Դելիում, արմատներով թամիլնադցի, պաշտոնական և քաղաքական վերլուծաբան Սուբրահմանյամ Կրիշնասվամի ընտանիքում։ Նրա կրտսեր եղբայրը՝ Սանջայ Սուբրահմանյամը (ծն․ 1961 թ.) վաղ ժամանակակից հնդկական պատմության պրոֆեսոր է։ Ջայշանքար Սուբրահմանյամը քաղաքագիտություն է սովորել Դելիի համալսարանում, դոկտորի կոչում է ստացել Ջավահարլալ Նեհրու համալսարանում և մասնագիտացել միջուկային անվտանգության հարցերում։

### Դիվանագիտական կարիերա
1977 թվականին Ջայշանքարը աշխատանքի է անցել արտաքին գործերի նախարարությունում, 1979-1981 թվականներին ծառայության մեջ է գտնվել Մոսկվայում Հնդկաստանի դեսպանատանը։ Այնուհետև աշխատել է ԱՄՆ-ում Հնդկաստանի դեսպանատան առաջին քարտուղար (1985-1988), Շրի Լանկայում Հնդկաստանի դեսպանատան առաջին քարտուղար (1988-1990), Ռումինիայում Հնդկաստանի դեսպանատան առևտրային կցորդ (1990-1993)։ Հնդկաստան վերադառնալուց հետո աշխատել է որպես Արտաքին գործերի նախարարության Արևելյան Եվրոպայի դեպարտամենտի տնօրեն, նախագահ Շանկար Դայալ Շարմայի մամուլի քարտուղար։ Հնդկաստանի դեսպան Չեխիայում (2000-2004) և Սինգապուրում (2007-2009)։ 2009-2013 թվականներին եղել է Հնդկաստանի դեսպան Չինաստանում, իսկ 2013-2015 թվականներին՝ ԱՄՆ-ում։

### Քաղաքական կարիերա
2015 թվականի հունվարից՝ Նարենդրա Մոդիի կառավարությունում արտաքին գործերի նախարարի առաջին տեղակալ։ 2019 թվականին ընտրվել է Հնդկաստանի խորհրդարանի վերին պալատի անդամ Բհարաթիա Ջանատա կուսակցությունից՝ ներկայացնելով Գուջարաթ նահանգը։ 2019 թվականի մայիսի 30-ին փոխարինել է Սուշմա Սվարաջին արտաքին գործերի նախարարի պաշտոնում։

## Անձնական կյանք
Ջայշանքարն ամուսնացած է Կյոկոյի հետ, ով ծագումով ճապոնացի է և ունի երկու որդի՝ Դհրուվա և Արջուն, և մեկ դուստր՝ Մեդհան։ Տիրապետում է անգլերեն, հինդի, թամիլերեն, ճապոներեն, ռուսերեն և հունգարերեն լեզուներին։

## Գրականություն
* 

## Ծանոթագրություններ

Կատեգորիա:Հնդիկ դիվանագետներ
Կատեգորիա:Հնդկաստանի քաղաքական գործիչներ
Ճանապարհ դեպի ոչ մի տեղ

**«Ճանապարհ դեպի ոչ մի տեղ»** (), ուկրաինական գեղարվեստական ֆիլմ, որը նկարահանվել է Ալեքսանդր Գրինի համանուն վեպի հիման վրա։

## Սյուժե
Պոկետ։ Որբ Տիրեյ Դավենանտը ծառայում է որպես մատուցող «Նողկանք» () սրճարանում, որի տերը Ադամ Կիշլոտն է։ Մի օր այստեղ են մտնում բարերար Ուրբան Ֆուտրոզի դուստրերը՝ Ռոենան և Էլին։ Նրանց է դիմում փողոցային բանահյուսության հավաքող Օրտ Գալերանը, որն աղջիկներին խնդրում է կազմակերպել տղայի ճակատագիրը, ինչը Ֆուտրոզը խանդավառությամբ ստանձնում է։ Այնուամենայնիվ, անսպասելիորեն հայտնվում է Տիրեյի հայրը՝ հարբեցող Ֆրանկը։ Թափառաշրջիկը խաբեությամբ փակում է որդուն, իսկ ինքը գնում է հարուստ մարդուց գումար շորթելու։ Ֆուտրոզը դադարում է շփվել տղայի հետ։

Տիրեյը ստիպված է վերադառնալ իր նախկին աշխատավայր։ Նահանգապետի որդին՝ Գեորգ Վան Կոնեթը, գալիս է այստեղ իր ընկերների և սիրուհու հետ։ Մոտ ժամանակներս նա պատրաստվում է ամուսնանալ Ռոենա Ֆուտրոզի հետ, սակայն այցելուների մոտ շատ ցինիկ է խոսում իր ամուսնության մասին։ Տիրեյը սրիկային կանչում է մենամարտի, բայց նա երիտասարդին ծաղրում է։ Այնուհետև Օրտ Գալերանը միանում է նրան՝ պաշտպանելու համար աղջկա պատիվը, որը մենամարտերի մասնակցելու մեծ փորձ ունի։ Քանի որ մենամարտը, և որ ամենակարևորն է, նրա պատճառը կարող է խանգարել Վան Կոնետի ամուսնությանը, նահանգապետի որդին դիմում է ոմն Սնոգդենի, որը գրողի մոտ մաքսանենգ ապրանք է թողնում։

Տիրեյին և Օրտին ձերբակալվում և բանտ են տանում։ Այստեղ նրանք հանդիպում են Ֆրանկ Դավենանտին և նրա ընկերոջը։ Օրտն առաջարկում է հետևյալ ծրագիրը. նրանք հագուստը փոխում են թափառաշրջիկների հետ, իսկ գիշերը նրանց բաց են թողնում։ Գրողն ու երիտասարդը փորձում են նավակով եռանալ Պոտեկից, սակայն նրանց վրա թնդանոթներից կրակ են բացում։ Դավենանտը զոհվում է, իսկ Գալերանը փրկվում է և երեկոյան գալիս Ֆուտրոզի մոտ, որտեղ Վան Կոնետին մեղադրում է Տիրեյի մահվան մեջ։ Ռոենան խզում է նշանադրությունը։

## Դերերում
* Պավել Գիլբո (Իվանկո) – *Տիրեյ Դավենանտ
* Դմիտրի Միրգորոդսկի – *Օրտ Գալերան
* Էդուարդ Միտնիցկի – *Ֆրանկ Դավենանտ
* Վլադիմիր Պետրով – *Ուրբան Ֆուտրոզ
* Եկատերինա Ստրիժենովա – *Ռոենա Ֆուտրոզ
* Տատյանա Գրանդովսկայա – *Էլլի Ֆուտրոզ
* Գեդիմինաս Ստորպիրշտիս – *Գեորգ Վան Կոնետ
* Իրինա Մալիշևա – *Լաուրա, Գեորգի սիրուհին
* Սերգեյ Կրժեչկովսկի – *Ադամ Կիշլոտ
* Վիկտոր Կոլոմից – *Գեմաս
* Վալենտինա Սալտովսկայա – *Էմմա Գուբերման
* Նատալյա Օսիպենկո – *Ուրանիա Տալբերգ
* Իգոր Աֆանասև – *Սնոգդեն
* Իգոր Սլոբոդսկո – *քարտուղար
* Անում Դորխուսո Ադոտեյ – *ծառայապետ
* Գրիգորի Չապկիս – *ոստիկանության պետ
* Վալերի Տիտով – *սպա
* Յակով Սիրոտենկո – *սերժանտ
* Բորիս Լուկյանով – ''ծեր մարդ

## Նկարահանող խումբ
* Սցենարի հեղինակներ՝ Ալեքսանդր Մուրատով, Վիկտորյա Մուրատովա
* Ռեժիսոր՝ Ալեքսանդր Մուրատով
* Օպերատորներ՝ Ալեքսանդր Մոսկալենկո, Վիկտոր Պոլիտով
* Նկարիչ՝ Իննա Բիչենկովա
* Կոմպոզիտոր՝ Բոգդան Նեբոլյուբովա

## Ծանոթագրություններ

Կատեգորիա:1992 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ուկրաինական ֆիլմեր
Մշակութային Ալիք

**Մշակութային Ալիք** (նախկինում հայտնի էր 2014-2021 թթ․-ին՝ որպես **A21TV**), հեռարձակվող հայկական մասնավոր մշակութային հեռուստաալիք, հիմնվել է Արթուր Հակոբյանի կողմից https://www.armculturalchannel.com/%D5%B4%D5%A5%D6%80-%D5%B4%D5%A1%D5%BD%D5%AB%D5%B6  Հեռարձակումը սկսվել է 2015 թվականի Փետրվարի 7-ին։ Հեռուստաալիքը կենտրոնանում է հայկական մշակութային, կրթական ֆիլմերի հեռարձակմամբ։ 
Մշակութային և կրթական դաստիարակության բացը լրացնելու համար ստեղծված հեռուստաալիքը, հիմնադրման օրվանից իրականացնում է բազմաթիվ մշակութային հաղորդաշարեր, վավերագրական ֆիլմեր, բարեգործական նախագծեր՝ ուղղված Գյումրու վագոն տնակներում ապրող բնակիչների խնդիրների հանրահռչակմանը։ 
2015 թվականի փետրվարից հեռուստաալիքը կանոնավոր (IPTV) հեռարձակումներ սկսեց՝ Հայաստանի ողջ տարածքում, ԱՄՆ-ի հայաշատ բնակավայրերում։ 
2016 թվականին Մշակութային Ալիքը կազմակերպեց մշակութային առաջին հեռուստատեսային մրցույթ-փառատոնը՝ «Մշակութային Ալիքի մրցանակաբաշխություն»-ը, որի ընթացքում մրցանակների արժանացան կերպարվեստի, կինոարվեստի, հագուստի մոդելավորման անվանակարգերում հաղթող ճանաչված երիտասարդները։ 2017 թվականին հեռուստաալիքը հիմնադրման օրվա կապակցությամբ արժանացավ՝ ՀՀ մշակույթի նախարարության շնորհակալագրի՝ հայկական մշակութային արժեքների հանրահռչակման գործում ունեցած զգալի ներդրման համար։ 2017 թվականին սկսվեց հեռուստատեսային նախագծերի նոր փուլ, որի ընթացքում ստեղծվեցին՝ «Կյանքս տվեցի հայրենիքիս», «Գյումրու հետքերով» և այլ նախագծեր։ 2022 թվականին հեռուստատեսության ղեկավարությունը որոշում կայացրել բովանդակությունը շարունակել որպես ռադիոընկերություն:

Հեռարձակումն ավարտել է 2024 թվականի սեպտեմբերի 1-ին:

## Արտաքին հղումներ
*Պաշտոնական կայք 
*Ֆեյսբուքյան էջ
https://www.armculturalchannel.com/ 
https://armenpress.am/arm/news/900316.html
https://www.arenanews.am/news/view/8132 
https://www.menq.org/a21tv-%D5%B4%D5%B7%D5%A1%D5%AF%D5%B8%D6%82%D5%A9%D5%A1%D5%B5%D5%AB%D5%B6-%D5%A1%D5%AC%D5%AB%D6%84%D5%A8-%D5%BA%D5%A1%D6%80%D5%A3%D6%87%D5%A1%D5%BF%D6%80%D5%BE%D5%A5%D5%AC-%D5%A7-%D5%B4%D5%B7%D5%A1/

## Ծանոթագրություններ

Կատեգորիա:Երաժշտական հեռուստաընկերություններ
Կատեգորիա:Համացանցի հեռուստաալիքներ
Կատեգորիա:Հայաստանի հեռուստաալիքներ
Կատեգորիա:Հայաստանի հեռուստաընկերություններ
Չիլլա Մոլնար

**Չիլլա Անդրեա Մոլնար** (, ), գեղեցկության թագուհի, «Միսս Հունգարիա 1985» մրցույթի հաղթող։

1986 թվականին մասնակցել է Մալթայում անցկացված «Միսս Եվրոպա» մրցույթին և գրավել 3-րդ տեղը։

1986 թվականի հուլիսի 10-ին լիդոկաինի մահացու չափաբաժին խմելով՝ վերջ է տվել իր կյանքին։

Նրա հիշատակը հարգելով՝ Հունգարիայում 1986—1988 թվականներին հրաժարվել են գեղեցկության մրցույթներ անցկացնելուց։ Մոլնարի կյանքի ու մահվան, գեղեցկության ճակատագրական մրցույթի հանգամանքների մասին հրատարակվել է Շանդոր Ֆրիդերիկուշի «Isten óvd a királynőt! – a felszabadulás utáni első – eddig egyetlen – magyar szépségkirálynő, Molnár Csilla Andrea életének és halálának hiteles dokumentumai» («Աստված պահի թագուհուն») փաստագրական գիրքը, նկարահանվել ու թողարկվել է Անդրաշ Դյորի և Լասլո Հարթայիի «Szépleányok» («Չքնաղ աղջիկներ») մեկուկես ժամանոց վավերագրական կինոնկարը։

Չիլլայի կյանքի ու մահվան հանգամանքները շարունակում են արժանանալ հունգարական մեդիայի ուշադրությանը. նրա ծննդյան 50-ամյակի կապակցությամբ հունգարական մի շարք թերթեր դարձյալ անդրադարձել են այդ թեմաներին։

## Ծանոթագրություններ

## Արտաքին հղումներ
* Կայք՝ ստեղծված ի հիշատակ Չիլլա Մոլնարի
* 

Կատեգորիա:Գեղեցկության մրցույթների հաղթողներ
Կատեգորիա:Ինքնասպաններ
Կատեգորիա:Մոդելներ
Կոզիմո Մեդիչի

**Կոզիմո դի Ջովաննի դե Մեդիչի** () իտալացի բանկիր և քաղաքական գործիչ, ով Մեդիչիների ընտանիքը դարձրեց իտալական Վերածննդի գրեթե ողջ ժամանակահատվածում Ֆլորենցիայի փաստացի կառավարիչներ։ Նրա իշխանության հիմքում էր բանկային իրենց հարստությունը, ինչպես նաև իր ու այլ հզոր ու հարուստ ընտանիքների միջև հարաբերություններն ու ամուսնությունները։ Կոզիմո Մեդիչին իր ժամանակի մեծագույն մեկենասներից մեկն էր։ Նա ծախսել է ավելի քան 600 000 ֆլորին ոսկով (մոտ 500 միլիոն դոլար՝ գնաճը ճշգրտված) արվեստի և մշակույթի վրա, ներառյալ Դոնատելլոյի «Դավիդը»՝ առաջին մերկ արական քանդակը հին ժամանակներից ի վեր։ Չնայած իր ազդեցությանը՝ նրա իշխանությունը բացարձակ չէր. Ֆլորենցիայի օրենսդիր խորհուրդները երբեմն ընդդիմանում էին նրա առաջարկներին իր ողջ կյանքի ընթացքում, և նա համարվում էր առաջինը հավասարների մեջ, այլ ոչ թե ինքնիշխան։

## Վաղ տարիներն ու ընտանեկան բիզնեսը
Կոսիմո դե Մեդիչին ծնվել է Ֆլորենցիայում՝ Ջովաննի դի Բիչի դե Մեդիչիի և նրա կնոջ՝ Պիկարդա Բուերիի ընտանիքում՝ 1389 թվականի սեպտեմբերի 27-ին։ Այն ժամանակ ընդունված էր իր անվան մեջ նշել հոր անունը՝ երկու նույնանուն անհատների ինքնությունը տարբերելու նպատակով։ Այսպիսով, Ջովաննին Բիչիի որդին էր, և Կոզիմոյի անունը պատշաճ կերպով թարգմանվեց Կոզիմո դի Ջովաննի դե Մեդիչի։ Նա ծնվել է երկվորյակ եղբոր՝ Դամիանոյի հետ, ով ժամանակ անցա մահացել է։ Երկվորյակներին անվանել են սուրբ Կոսմասի և Դամիանի անունով, որոնց տոնն նշվում էր սեպտեմբերի 27-ին։ Կոզիմոն ավելի ուշ սկսում է նշել իր ծննդյան օրը հենց այդ՝ իր «անվան օրը», իր ծննդյան փաստացի ամսաթվի փոխարեն։ Կոզիմոն ուներ նաև եղբայր Լորենցո, որը հայտնի էր որպես «Լորենցո Ավագ»։ Նա Կոզիմոյից մոտ վեց տարով փոքր էր և մասնակցում էր ընտանիքի բանկային ձեռնարկությանը։

Կոզիմո Մեդիչին իր հարստությունն ու բանկային ոլորտի գիտելիքները ժառանգել է հորից՝ Ջովաննիից, ով նախապես լինելով վաշխառու դարձել էր բանկիր՝ միանալով իր ազգական Վիերի դի Կամբիո դե Մեդիչիի բանկին։ Ջովաննին ինքնուրույն ղեկավարում էր Վիերիի մասնաճյուղը Հռոմում։ Մինչ 1397 թվականը շրջանում այդ բանկը բաժանվում է երեք առանձին և անկախ սուբյեկտների, ինչից հետո Ջովաննին վերադարնում է Ֆլորենցիա՝ հիմնելու իր սեփական՝ Medici Bank-ը։ Հաջորդ երկու տասնամյակների ընթացքում Medici Bank-ը մասնաճյուղեր է բացում Հռոմում, Ժնևում, Վենետիկում և ժամանակավորապես Նեապոլում։ Շահույթի մեծ մասը ստացվում էր Հռոմից։ Հռոմի մասնաճյուղի մենեջերը պապական ավանդապահ գեներալ էր, ով ղեկավարում էր Եկեղեցու ֆինանսները՝ միջնորդավճարի դիմաց։ Կոզիմոն հետագայում ընդլայնեց բանկը Արևմտյան Եվրոպայում և գրասենյակներ բացեց Լոնդոնում, Պիզայում, Ավինյոնում, Բրյուգգեում, Միլանում և Լյուբեկում։ Մեդիչիի մասնաճյուղերը բանկը դարձրին պապական գործունեության իրականացման լավագույն գործիքներից մեկը։ Եվրոպայի շատ մասերի եպիսկոպոսություններին հնարավորություն էր տալիս իրենց վճարները վճարել մոտակա մասնաճյուղին, որի կառավարիչը այնուհետև պապական արտոնագիր էր տալիս։ Պապերն էլ իրենց հերթին կարող էին ավելի հեշտությամբ պատվիրել մի շարք ապրանքներ, ինչպիսիք էին համեմունքները, տեքստիլը, մասունքները՝ բանկի մեծածախ առևտրի միջոցով։ Տասնհինգ տարում Ջովաննիի շահույթը կազմել է 290 791 ֆլորին։

## Ծանոթագրություններ

Կատեգորիա:Իտալացի գործարարներ
Կատեգորիա:Իտալացի դիվանագետներ
Կատեգորիա:Իտալիայի քաղաքական գործիչներ
Կատեգորիա:Պետության ղեկավարներ
Ֆոնյոդ

**Ֆոնյոդ** (հունգ.՝ *Fonyód*, ), առողջարանային քաղաք Հունգարիայի արևմտյան մասում՝ Բալատոն լճի հարավային ափին։ Նույնանուն շրջանի վարչական կենտրոնն է։ 2017 թվականի տվյալներով բնակչության թվաքանակը եղել է 4.773:

## Պատմություն
Պատմական փաստաթղթերում բնակավայրը («Ֆունդոլի գյուղ» անվանումով) առաջին անգամ հիշատակվել է 1082 թվականին Հունգարիայի արքա Լադիսլավ Սուրբի նամակներից մեկում։ 1232 թվականին գյուղը ներառվել է Թիհանի աբբայությանը պատկանող բնակավայրերի ու հողամասերի ցանկում։ 14-րդ դարի քարտեզներում Ֆոնյոդը ցույց է տրված որպես ամրոց ունեցող կղզի՝ ընդարձակված Բալատոնի շրջագծում։ 1575 թվականին թուրքերը գրավել ու ավերել են ամրոցն ու գյուղը, որը մինչև 19-րդ դարը մնացել է անբնակ։

Բալատոն լճի շուրջբոլորը երկաթուղու անցկացումը նպաստել է գյուղի արագ զարգացմանը; 1900-ական թվականների սկզբից Ֆենյոդը վերածվել է առողջարանային բնակավայրի, որը 1910-ական թվականներին արդեն տարեկան հյուրընկալում էր հազարից ավել այցելու։ 1989 թվականին նրան քաղաքի կարգավիճակ է շնորհվել։

## Տնտեսություն
Քաղաքը հռչակվել է իր հանքային ջրով, որը շշալցվում և *Fonyódi* անվանումով վաճառքի է հանվում խորվաթական «Ագրոկոր» ընկերության «Յանա» մասնաճյուղի կողմից։

Ֆոնյոդում գործում են նաև էլեկտրոնիկա թողարկող ձեռնարկություններ, որոնք պատկանում են ավստրիական *cms electronics* և իտալական *Datalogic S.p.A.* ընկերություններին։

## Անվանի անձինք
* Չիլլա Մոլնար (1969–1986), գեղեցկության թագուհի
* Իլոնա Դյորի (1929–2001), դերասանուհի
* Անդրաշ Ֆոդոր (1929–1997), բանաստեղծ և էսսեիստ

## Քույր քաղաքներ
Ֆոնյոդը բարեկամական սերտ կապեր է հաստատել հետևյալ քաղաքների հետ.
*, Բորսեկ
*, Կրոտոշին
*, Լայպհայմ
*, Մետտե
*, Նովե Զամկի

## Պատկերասրահ

Fonyód légifotó1.jpg
Fonyód légifotó2.jpg
Fonyód légifotó3.jpg
Balatonboglár Datalogic.jpg


## Ծանոթագրություններ

## Գրականություն
* *Fonyód – Településarculati Kézikönyv 2017.* Hrsg. von der Stadtverwaltung, Fonyód 2017.
* István Varga: *Fonyód Anno... – Képek a régi Fonyódról.* Veszprém 2007.

## Արտաքին հղումներ
* հունգարերեն, անգլերեն, գերմաներեն 
*Street map  (հունգարերեն)

Կատեգորիա:Առափնյա բնակավայրեր
Կատեգորիա:Առողջարանային քաղաքներ
Կատեգորիա:Հունգարիայի բնակավայրեր
Կատեգորիա:Հունգարիայի քաղաքներ
Բոլշևիզմը և Հայաստանը

**Բոլշևիզմը և Հայաստանը**, Հայաստանի Հանրապետության արդարադատության նախարար Ռուբեն Դարբինյանի գիրքը, որը լույս է տեսել 1920 թվականին։ 1922 թվականին գիրքը վերահրատարակվել է։

## Կառուցվածք
Գիրքը կազմված է 10 մասից՝
* I. Ֆրազներն ու փաստերը
* II. Սոցիալիստական էքսպերիմենտը և ազգայնական էությունը
* III. Բոլշևիկների իրական ուժն ու դաշնակիցների քաղաքական խաղերը
* IV. Տնտեսական քայքայումը
* V. Ի՞նչն է սոցիալիզմը
* VI. Բոլշևիզմի տնտեսական հետևանքները
* VII. Բոլշևիզմի սոցիալական հետևանքները
* VIII. Բոլշևիզմի քաղաքական հետևանքները
* IX. Բոլշևիկյան ավանտյուրան Հայաստանում
* X. Բոլշևիզմի ռեակցիոն բնույթը

## Տես նաև
* Հայաստանի օկուպացիան Խորհրդային Ռուսաստանի կողմից
* Հայ-թուրքական կնճիռը
* Շախմատային մեծ տախտակ (գիրք)
* Ռուսական վտանգը
* Ռուսուլման
* Հայ-ռուսական հարաբերություններ

## Արտաքին հղումներ
* Ռուսաստանը Հայաստանի համար բացահայտ թշնամական պետություն է. վարչապետ Օհանջանյան, 15 հուլիս, 1920թ

## Ծանոթագրություններ

Կատեգորիա:1920 գրքեր
Կատեգորիա:Գրքեր Հայաստանի արտաքին հարաբերությունների մասին
Կատեգորիա:Գրքեր Ռուսաստանի արտաքին հարաբերությունների մասին
Կատեգորիա:Գրքեր Ադրբեջանի արտաքին հարաբերությունների մասին
Կատեգորիա:Գրքեր Վրաստանի արտաքին հարաբերությունների մասին
Կատեգորիա:Գրքեր Թուրքիայի արտաքին հարաբերությունների մասին
Կատեգորիա:Հայ-ռուսական հարաբերություններ
Կատեգորիա:Գրքեր միջազգային հարաբերությունների մասին
Կատեգորիա:Քաղաքական փիլիսոփայության աշխատություններ
Կատեգորիա:Ռուբեն Դարբինյանի գրքեր
Կատեգորիա:Հակառուսականությունը Հայաստանում
Կատեգորիա:Ապառուսականացում
Կատեգորիա:Ուրարդիա էլեկտրոտպարանի գրքեր
The Verge

**The Verge**, ամերիկյան վեբ կայք նվիրված համակարգչային տեխնոլոգիաներին, գադջեթներին և կյանքի ոճին։ Իր գործունությունը սկսել է 2011 թվականի նոյեմբերի 1-ից։ Գլխավոր տնօրենն է Նիյալ Պակելը։

The Verge-ը զբաղեցնում է 271-րդ հորզոնականը ամերիկյան հայտի կայքերի ցուցակում, ինչպես նաև 615-րդ հորիզոնականը գլոբալ ցուցակում։

Կայքը կազմում է Vox Media հոլդինգի մասը։

## Պատմություն
2011 թվականին թողարկվեց բլոգ տեխնիկաների մասին, որը կրում էր This Is My Next անվանումը։ Մի քանի օր անց բլոգն արդեն ուներ 1 միլլիոնից ավելի լսարան և 2011 թվականի օգոստոսի 23-ի տվյալներով զբաղեցնում է 22-րդ հորիզոնականը IT-ի մասին պատմող բլոգների ցանկում ըստ Techmeme-ի։ Բացի հոդվածներից կայքում հաճախ հրապարակվում էին փոթքասթներ։

Նոյմեբերի 1-ին This Is My Next ավարտեց իր աշխատանքը տեղ զիճելով նոր նախագծի, որը կրում էր The Verge անվանումը։

## Կայքի բաժիններ
The Verge կայքը բաժանված է երկու մասի։ Առաջին հատվածում ավելանում են խորհուրդ տրվող հոդվածները։ Իսկ երկրորդ մասը իրենից ներկայացնում է ֆորում, որտեղ կարող են շփվել բոլոր գրանցված օգտատերերը։

## Կոնտենտ
The Verge կայքում հիմնականում հրապարակվում են նյութեր կապված տեղեկատվական տեխնորոգիաների հետ։ Ինչպես նաև Vox Media ունի մի քանի վեբ հաղորդումներ (օրինակ՝ 90 Seconds on The Verge)։ Բացի սա ժամանակ առ ժամանակ հրապարակվուն են այսպես կոչված feature videos տեսանյութեր, որոնք պատմում են կոնկրետ դեպքի կամ մարդու մասին։

## Ծանոթագրություններ

Կատեգորիա:Ընկերություններ
Կատեգորիա:Պարբերականներ
Կատեգորիա:Տեղեկատվական տեխնոլոգիաներ
Հանուն խաղաղության և զարգացման գիտության համաշխարհային օր

228px|right

**Հանուն խաղաղության և զարգացման գիտության համաշխարհային օր**  (), , , , միջազգային տոն, որը աշխարհի մի շարք երկրներում նշվում է նոյեմբերի 10-ին։ Տոնի նպատակն է ամբողջ աշխարհում բարձրացնել հասարակության գիտակցությունը հօգուտ գիտության։

## Պատմություն
1999 թվականին Հունգարիայի մայրաքաղաք Բուդապեշտում ՄԱԿ-ի կրթության, գիտության և մշակույթի կազմակերպության (ՅՈՒՆԵՍԿՕ) հովանու ներքո տեղի է ունեցել գիտության վերաբերյալ հերթական համաշխարհային համաժողովը։ Համաժողովին մասնակցել են բազմաթիվ ականավոր գիտնականներ, իրավապաշտպաններ, բնապահպաններ, քաղաքական գործիչներ, Եթովպիայի և Մալավիի պատվիրակությունները Գիտության զարգացման բրիտանական ասոցիացիայի հետ առաջարկել են ստեղծել Գիտության համաշխարհային օր, կամ Գիտության համաշխարհային շաբաթ։ Նրանք պնդում են, որ դա կհանգեցնի հասարակության և գիտության ավելի լավ փոխգործակցությանը՝ աշխարհի մասշտաբով առաջնահերթ խնդիրների լուծման գործում։

Համաժողովի արձանագրությունից հետո՝ 2001 թվականին, ՅՈՒՆԵՍԿՕ-ն հաստատել է նոյեմբերի 10-ը հռչակել «Հանուն խաղաղության և զարգացման գիտության համաշխարհային օր»։ Այն պաշտոնապես նշվում է 2002 թվականից։

Այդ օրը ՅՈՒՆԵՍԿՕ-ի աշխատակիցները խրախուսում են անդամ երկրներին, միջկառավարական և ոչ կառավարական կազմակերպություններին, համալսարաններին, հետազոտական հաստատություններին, գիտական միություններին, մասնագիտական ասոցիացիաներին և դպրոցներին ակտիվորեն մասնակցել միջոցառմանը։

## Ծանոթագրություններ

## Արտաքին հղումներ
*Նոյեմբերի 10-ը Հանուն խաղաղության եւ զարգացման գիտության համաշխարհային օրն է
* World Science Day for Peace and Development
* Официальный перечень памятных дат ООН
* Послание Генерального директора ЮНЕСКО по поводу Всемирного дня науки за мир и развитие (2009 год)
*[ ՅՈՒՆԵՍԿՕ-ի գլխավոր տնօրեն [Իրինա Բոկովա]յի ուղերձը Հանուն խաղաղության և զարգացման գիտության համաշխարհային օրվա կապակցությամբ. 10 նոյեմբերի 2010 թ․]

Կատեգորիա:ՅՈՒՆԵՍԿՕ
101-րդ կիլոմետր (ֆիլմ)

**«101-րդ կիլոմետր»** (), ռուսական գեղարվեստական ֆիլմ, որը նկարահանել ռեժիսոր Լեոնիդ Մարյագինը։

## Սյուժե
«Քշել Մոժայից այն կողմ» (Մոժայսկը մայրաքաղաք Մոսկվայից 100 կմ հեռավորության վրա գտնվող տարածքի սահմանին) նշանակում է խորհրդային մարդուն զրկել մայրաքաղաքային շրջանում ապրելու իրավունքից։ 101-րդ կիլոմետրից այն կողմ վռնդել են նախկին բանտարկյալներին, քաղաքական ու քրեական հանցագործներին։ Ֆիլմը պատմում է նման մի քաղաքի (մերձմոսկովյան Օրեխովո-Զուևո) և նրա բնակիչների կյանքի մասին։ Տեղացի տղա Լյոնկայի առաջ ծառացած է դժվարին ընտրություն. ուրկերը նրան առաջարկում են մի գործարք (ոսկերչական խանութի կողոպուտ), պետանվտանգությունը՝ մեկ այլ (մատնել նրանց, ովքեր թշնամուն տեղեկացնում են Օրեխովո-Զուևոյի գաղտնիքների մասին)։

## Դերերում

* Պյոտր Ֆյոդորով – *Լեոնիդ
* Օլեգ Ժուկով – *Կոստյա Կոնովալով
* Լարա Չակլին – *Ռուֆկա
* Եվգենի Կոսիրև – *Խառլամով
* Գլաֆիրա Սոտնիկովա – *Ռիտա
* Օլգա Լիտվինովա – *Ֆայա
* Սերգեյ Կապլունով – *Զվոնիլկին
* Դենիս Կրավցով – *Կուլիկ
* Սերգեյ Յուշկևիչ – *Մալիշկա
* Եգոր Բարինով – *Բադայ
* Բորիս Կուլյաբին – *Տիզ
* Մաքսիմ Սինիցին – *Կոտիշա
* Իվան Կոկորին – *Սիդոր
* Ալեքսեյ Չեռնիխ – *Տրեկալո
* Նիկոլայ Իվանով – *Խորամանկ
* Դմիտրի Լյամոչկին – *Գալյան
* Վալերի Տրոշին – *քննիչ
* Զինաիդա Նավրոսովա – *մայր
* Նիկոլայ Պոպկով – *հայր
* Ալեքսանդր Նազարովա – *տատիկ
* Գալինա Զոլոտարյովա – *Սիմա
* Օլգա Պրոխվատիլո – * մորաքույր Պոլյա
* Վ. Լեբեդ
* Վ. Կոտով
* Վանյա Պոպովիչ
* Վարվառա Անդրեև
* Պավել Լիսենոկ
* Մ․ Բուրնակովսկայա
* Յու Պոնոմարենկո
* Անտոն Կետով
* Ն. Կուպցով
* Վասիլի Շիմալին
* Ա. Կացայ
* Լեոնիդ Պավլյուչիկ
* Օլգա Խոխլովա – *Վերա, Մալիշկայի կինը
* Պավել Շիրշով – *Բուլկա
* Յուրի Սոկոլով – *«Պրավդայի» ֆոտոթղթակից
* Վիկտոր Սուպրուն
* Օքսանա Տիմանովսկայա – *Գալինա
* Գեորգի Տոպոգեա – ''զեկ

## Նկարահանող խումբ
* Սցենարի հեղինակ՝ Լեոնիդ Մարյագին
* Ռեժիսոր՝ Լեոնիդ Մարյագին
* Օպերատոր՝ Յուրի Նևսկի
* Նկարիչ՝ Միխայիլ Նիժինսկի

## Տես նաև
* 101-րդ կիլոմետր
* Օրեխովո-Զուևո

## Ծանոթագրություններ

## Արտաքին հղումներ
* «101-րդ կիլոմետր» ֆիլմը «Энциклопедия отечественного кино» կայքում

Կատեգորիա:2000-ականների ռուսերեն ֆիլմեր
Կատեգորիա:2001 դրամա ֆիլմեր
Կատեգորիա:2001 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր